El govern de João Goulart va estar marcat per una alta inflació, l'estancament econòmic i una forta oposició de l'Església Catòlica i de les forces armades que l'acusaven de permetre la indisciplina a les Forces Armades i de fer un govern de caràcter d'esquerres. El 31 de març de 1964 les Forces Armades van donar el conegut com "Cop Militar de 1964," destituint a Goulart qui es va exiliar a l'Uruguai. Els líders civils del cop, van ser els governadors dels estats de Rio de Janeiro (Carlos Lacerda), de Minas Gerais (Magalhães Pinto), i de São Paulo (Adhemar Pereira de Barros). La majoria dels militars que van participar en el cop d'estat eren antics tinents de la Revolució de 1930, entre ells, Juraci Magalhães, Humberto de Alencar Castelo Branco, Juarez Távora, Médici, Geisel i Cordeiro de Farias.